
Z A K O N 

O IZMENI ZAKONA O SUDIJAMA
Član 1.

U Zakonu o sudijama („Službeni glasnik RS”, br. 10/23, 9/26 i 56/26), član 51. menja se i glasi:

„Član 51.

Stručnost i osposobljenost kandidata za sudiju koji se prvi put bira na sudijsku funkciju utvrđuju se uverenjem o završenoj prethodnoj obuci na Pravosudnoj akademiji.”.

Član 2.

Kandidat za sudiju koji se prvi put bira na sudijsku funkciju koji je završio prethodnu obuku na Pravosudnoj akademiji do dana stupanja na snagu člana 1. ovog zakona, nije dužan da polaže ispit iz člana 51. stav 1. Zakona o sudijama („Službeni glasnik RS”, br. 10/23, 9/26 i 56/26), već se njemu kao merilo stručnosti i osposobljenosti uzima završna ocena na prethodnoj obuci na Pravosudnoj akademiji.

Na kandidata za sudiju koji se prvi put bira na sudijsku funkciju u osnovnom ili prekršajnom sudu, a koji je u skladu sa Zakonom o Pravosudnoj akademiji („Službeni glasnik RS”, br. 104/09, 32/14 - US i 106/15), primljen na početnu obuku, započeo početnu obuku ili završio početnu obuku do dana stupanja na snagu ovog člana zakona, primenjuje se odredba člana 51. stav 3. Zakona o sudijama („Službeni glasnik RS”, br. 10/23, 9/26 i 56/26) i posle stupanja na snagu člana 1. ovog zakona.

Na kandidata za sudiju koji se prvi put bira na sudijsku funkciju, a koji je do dana stupanja na snagu člana 1. ovog zakona položio ispit iz člana 51. stav 1. Zakona o sudijama („Službeni glasnik RS”, br. 10/23, 9/26 i 56/26), primenjuju se odredbe člana 51. st. 1, 2. i 4. Zakona o sudijama („Službeni glasnik RS”, br. 10/23, 9/26 i 56/26) i posle stupanja na snagu člana 1. ovog zakona. 

Na kandidata za sudiju koji se prvi put bira na sudijsku funkciju iz reda sudijskih pomoćnika koji je u radnom odnosu na dan stupanja na snagu ovog člana zakona, primenjuju se odredbe člana 51. st. 1, 2. i 4. Zakona o sudijama („Službeni glasnik RS”, br. 10/23, 9/26 i 56/26) i posle stupanja na snagu člana 1. ovog zakona. 

Član 3.

Ovaj zakon stupa na snagu 1. januara 2030. godine, izuzev odredbe člana 2. koja stupa na snagu 1. marta 2027. godine.
O B R A Z L O Ž E NJ E
I. USTAVNI OSNOV ZA DONOŠENJE ZAKONA

Ustavni osnov za donošenje Zakona o izmeni Zakona o sudijama sadržan je u odredbama člana 145. Ustava Republike Srbije i člana 97. tačka 17) Ustava Republike Srbije koji propisuju da se uslovi za izbor sudija uređuju zakonom, kao i da Republika Srbija uređuje i obezbeđuje između ostalog, druge odnose od interesa za Republiku Srbiju u skladu sa Ustavom. 

II. RAZLOZI ZA DONOŠENJE ZAKONA
Razlozi za donošenje Zakona o izmeni Zakona o sudijama („Službeni glasnik RSˮ, br. 10/23, 9/26 i 56/26), je potreba usaglašavanja tog zakona sa novim Zakonom o Pravosudnoj akademiji koji predviđa, kao jedan od uslova za kandidate koji se prvi put biraju na sudijsku funkciju, da imaju završenu prethodnu obuku na Pravosudnoj akademiji. 

III. OBJAŠNJENJE OSNOVNIH PRAVNIH INSTITUTA I POJEDINAČNIH REŠENJA
Članom 1. Predloga zakona o izmeni Zakona o sudijama, menja se član 51. Zakona o sudijama, tako što se propisuje da uverenje o završenoj prethodnoj obuci na Pravosudnoj akademiji bude obavezan uslov za sve kandidate koji se prvi put biraju za sudijsku funkciju. 

Član 2. Predloga zakona predstavljaju prelazne odredbe. Ovaj član sadrži četiri stava. 

Stav 1. propisuje da kandidat za sudiju koji se prvi put bira na sudijsku funkciju koji je završio prethodnu obuku na Pravosudnoj akademiji do dana stupanja na snagu člana 1. ovog zakona, nije dužan da polaže ispit koji organizuje Visoki savet sudstva.
Stav 2. uređuje status lica koja su primljena, započela ili završila početnu obuku na Pravosudnoj akademiji do dana stupanja na snagu novog Zakona o Pravosudnoj akademiji, tako što ta lica zadržavaju sva prava koja su imala pre stupanja na snagu novog zakona. 

Stav 3. sadrži rešenje da kandidat za sudiju koji se prvi put bira na sudijsku funkciju, a koji je do dana stupanja na snagu člana 1. ovog zakona položio ispit kod Visokog saveta sudstva i posle stupanja na snagu člana 1. ovog zakona ne mora da završi početnu obuku na Pravosudnoj akademiji, kao uslov za izbor na sudijsku funkciju.  
 
Stav 4. se odnosi na kandidate za sudiju koji se prvi put biraju na sudijsku funkciju, iz reda sudijskih pomoćnika, a koji su u radnom odnosu na dan stupanja na snagu ovog člana Predloga zakona. Za ove kandidate predviđeno je da i posle stupanja na snagu izmena zakona važe odredbe člana 51. važećeg Zakona o sudijama, što znači da i ovi kandidati ne moraju da završe prethodnu obuku na Pravosudnoj akademiji, već mogu da polažu ispit koji organizuje Visoki savet sudstva. 

Član 3. Predloga zakona uređuje stupanje na snagu zakona. Predviđena je odložena primena člana 1. ovog zakona do 1. januara 2030. godine, jer je neophodno da se ostavi prelazni period da postoje dva paralelna sistema kao uslov za izbor na sudijsku funkciju. 

IV. PROCENA FINANSIJSKIH SREDSTAVA POTREBNIH ZA SPROVOĐENJE ZAKONA

Za sprovođenje ovog zakona nije potrebno obezbediti finansijska sredstva u budžetu Republike Srbije.  

PREGLED ODREDBE ZAKONA O SUDIJAMA KOJA SE MENJA
Utvrđivanje stručnosti i osposobljenosti kandidata za sudiju koji se prvi put bira na sudijsku funkciju
Član 51.

Stručnost i osposobljenost kandidata za sudiju koji se prvi put bira na sudijsku funkciju proverava se na ispitu koji organizuje Visoki savet sudstva.

Uspeh na ispitu izražava se ocenama od 1 do 5.

Kandidat za sudiju koji se prvi put bira na sudijsku funkciju u osnovnom ili prekršajnom sudu i koji je završio početnu obuku na Pravosudnoj akademiji nije dužan da polaže ispit koji organizuje Visoki savet sudstva, već se njemu kao merilo stručnosti i osposobljenosti uzima završna ocena na početnoj obuci na Pravosudnoj akademiji.

Visoki savet sudstva propisuje program i način polaganja ispita na kome se ocenjuje stručnost i osposobljenost kandidata za sudiju.

ČLAN 51.

       STRUČNOST I OSPOSOBLJENOST KANDIDATA ZA SUDIJU KOJI SE PRVI PUT BIRA NA SUDIJSKU FUNKCIJU UTVRĐUJE SE UVERENJEM O ZAVRŠENOJ PRETHODNOJ OBUCI NA PRAVOSUDNOJ AKADEMIJI.

IZJAVA O USKLAĐENOSTI PROPISA
SA PROPISIMA EVROPSKE UNIJE
1. Ovlašćeni predlagač propisa: Vlada 

    Obrađivač: Ministarstvo pravde 

2. Naziv propisa
   Predlog zakona o izmeni Zakona o sudijama
    Draft Law Amending the Law on Judges

3. Usklađenost propisa sa odredbama Sporazuma o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije sa druge strane („Službeni glasnik RS”, broj 83/08) (u daljem tekstu: Sporazum),:

a) Odredba Sporazuma koja se odnose na normativnu sadržinu propisa,

            Naslov VII. – PRAVOSUĐE, SLOBODE I BEZBEDNOST, u okviru kojeg je član  80 - Jačanje institucija i vladavine prava
b) Prelazni rok za usklađivanje zakonodavstva prema odredbama Sporazuma,

Odredbama Sporazuma nije dat poseban rok za usklađivanje, već se usklađivanje vrši u skladu sa opštim rokom u skladu sa članom 72. Sporazuma.

v) Ocena ispunjenosti obaveze koje proizlaze iz navedene odredbe Sporazuma,

             U potpunosti ispunjava.

g) Razlozi za delimično ispunjavanje, odnosno neispunjavanje obaveza koje proizlaze iz navedene odredbe Sporazuma,

d) Veza sa Nacionalnim programom za usvajanje pravnih tekovina Evropske unije.

/-
4. Usklađenost propisa sa propisima Evropske unije:

a) Navođenje odredbi primarnih izvora prava Evropske unije i ocene usklađenosti sa njima, 

b) Navođenje sekundarnih izvora prava Evropske unije i ocene usklađenosti sa njima,

v) Navođenje ostalih izvora prava Evropske unije i usklađenost sa njima, 

g) Razlozi za delimičnu usklađenost, odnosno neusklađenost,

d) Rok u kojem je predviđeno postizanje potpune usklađenosti propisa sa propisima Evropske unije. 


- /

5. Ukoliko ne postoje odgovarajuće nadležnosti Evropske unije u materiji koju reguliše propis, i/ili ne postoje odgovarajući sekundarni izvori prava Evropske unije sa kojima je potrebno obezbediti usklađenost treba obrazložiti tu činjenicu. U ovom slučaju, nije potrebno popunjavati Tabelu usklađenosti propisa. Tabelu usklađenosti nije potrebno popunjavati i ukoliko se domaćim propisom ne vrši prenos odredbi sekundarnog izvora prava Evropske unije već se isključivo vrši primena ili sprovođenje nekog zahteva koji proizilazi iz odredbe sekundarnog izvora prava (npr. Predlogom odluke o izradi strateške procene uticaja biće sprovedena obaveza iz člana 4. Direktive 2001/42/EZ, ali se ne vrši i prenos te odredbe Direktive).


- Ne postoje propisi Evropske unije sa kojima je potrebno obezbediti usklađenost.

6. Da li su prethodno navedeni izvori prava Evropske unije prevedeni na srpski jezik?


- /

7. Da li je propis preveden na neki službeni jezik Evropske unije?


-  Ne
8. Saradnja sa Evropskom unijom i učešće konsultanata u izradi propisa i njihovo mišljenje o usklađenosti.


-/ 


